wickkiey/tamil-wikipedia-chunked huggingface dataset:
# கட்டுப்படுத்தும் தடுக்கிதழ்

**கட்டுப்படுத்தும் தடுக்கிதழ்** (*Control valves*) என்பது ஒரு வகை அடைப்பிதழ் ஆகும். கட்டுப்பாட்டாளர் கொடுக்கும் மதிப்பிற்கு ஏற்ப அல்லது உணரியிலிருந்து (sensor) பெறப்படும் மதிப்பிற்கு ஏற்ப அடைப்பிதழை மூடியோ, திறந்தோ அல்லது பாதி திறந்தோ வாயு, திரவம் அல்லது நீராவியின் ஒட்டம், அழுத்தம், வெப்பநிலை அல்லது திரவ அளவை கட்டுப்படுத்த உதவும் ஒரு பொறி ஆகும்.  
கட்டுப்படுத்தும் தடுக்கிதழ் திரவ இயக்கிகள் அல்லது காற்றியக்கு இயக்கிகள் (Pneumatic actuator) மூலம் கட்டுப்படுத்தப்படுகிறது. கட்டுப்பாட்டாளரால் கொடுக்கப்படும் மதிப்புகளுக்கு ஏற்ப இந்த இயக்கிகளில் உள்ள இடம் குறிப்பான் (positioner) செயல்பட்டு கட்டுப்படுத்தும் தடுக்கிதழை இயக்குகிறது.  
கட்டுப்படுத்தும் தடுக்கிதழுக்கு மூன்று முக்கிய பாகங்கள் உள்ளன.
- தடுக்கிதழ் இயக்கி (Actuator)
- தடுக்கிதழ் குறிப்பான் (Positioner)
- தடுக்கிதழின் உடல் அமைப்பு
# ரீயூனியன் பல்கலைக்கழகம்

லா **ரீயூனியன் பல்கலைக்கழகம்**, பிரான்சின் கட்டுப்பாட்டில் உள்ள லா ரீயூனியனில் உள்ளது. இது செயிண்ட் டெனிஸ், லா தாம்பன், செயிண்ட் பியரே ஆகிய இடங்களில் வளாகங்களைக் கொண்டுள்ளது. இது பொதுத் துறைப் பல்கலைக்கழகம் ஆகும். இங்கு பிரெஞ்சு மொழியில் கல்வி கற்பிக்கின்றனர். மொகமது ரொச்டி, தலைவராகப் பதவியேற்றுள்ளார். இங்கு பன்னிரண்டாயிரத்திற்கும் அதிகமானோர் பயில்கின்றனர்.
# விக்கிப்பீடியா:பங்களிப்பாளர் அறிமுகம்/நந்தினி

**நந்தினி**, சேலம் மாவட்டம், ஆத்தூரைச் சேர்ந்தவர். சென்னையில் தனியார் மென்பொருள் தீர்வகத்தில் பணிபுரிந்து வருகிறார். இவர் 2013 ஆம் நடந்த தொடர் கட்டுரைப் போட்டியின் மூலம் விக்கிக்குள் நுழைந்தவர். இவர் அக்கட்டுரைப் போட்டியில் நான்கு பரிசுகளைப் பெற்றவராவார். முனைப்பான பங்களிப்பாளர்களில் ஒருவராக தேர்வு செய்யப்பட்டு, தமிழ் விக்கிப்பீடியாவின் பத்தாண்டு கூடலில் பாராட்டுப்பத்திரம் பெற்றார். விக்கித்திட்டம் திரைப்படம் மற்றும் விக்கித்திட்டம் சைவம் ஆகியவற்றில் பங்களித்துவருகிறார். குவார்க்கு, கோலா, கித்தார், ஜேம்ஸ் குக், மைக்கல் ஜாக்சன் போன்றவை இவர் பங்களித்த முக்கிய கட்டுரைகளாகும்.
# கந்தன் கருணை (திரைப்படம்)

**கந்தன் கருணை** (Kandan Karunai) 1967 இல் வெளிவந்த இந்தியத் தமிழ்த் திரைப்படம். இத் திரைப்படத்தை ஏ. பி. நாகராஜன் இயக்கினார். சிவாஜி கணேசன், சாவித்திரி மற்றும் பலர் இத் திரைப்படத்தில் நடித்திருந்தனர்.  
முருகக் கடவுளின் பிறப்பு, அவர் சிறுவனாயிருந்தபோது ஒரு மாம்பழத்துக்காகக் கோபித்துக் கொண்டு பழனிமலை சென்றது, சூரபதுமன் வதம், தெய்வயானை மற்றும் வள்ளியுடனான திருமணம் ஆகிய கந்தபுராண நிகழ்வுகளைக் கதைக்கருவாகக் கொண்டு எடுக்கப்பட்டத் திரைப்படம் ஆகும்.
# கந்தன் கருணை (திரைப்படம்)

## நடிகர்கள்

- சிவாஜி கணேசன் -வீரபாகு தேவன்
- ஜெமினி கணேசன் -இறைவன் சிவன்
- சாவித்திரி -பார்வதி
- சிவகுமார்-இறைவன் முருகன்
- கே. ஆர். விஜயா -தெய்வானை/தேவநாயகி
- ஜெ. ஜெயலலிதா -வள்ளி/வள்ளிநாயகி
- அசோகன் -சூரபத்மனன்
- மாஸ்டர் ஸ்ரீதர் -குழந்தை முருகன்
- கே. பி. சுந்தராம்பாள் -ஔவையார்
- மனோரமா -வள்ளியின் தோழியாக
- எஸ். வரலட்சுமி -இந்திராணி
- கே. பாலாஜி -பானுகோபன்
- நாகேஷ் -நாகேஸ்வரன்
- சீர்காழி கோவிந்தராஜன் -நக்கீரன்  
-
# எஸ். ஏ. அசோகன்

**எஸ். ஏ. அசோகன்** (S. A. Ashokan) ஒரு தமிழ்த் திரைப்பட நடிகராவார். இவர் பொதுவாக **அசோகன்** என்றறியப்படுகிறார். தமிழ்த் திரைப்படவுலகில் சிறந்த வில்லன் நடிகராக அறியப்பட்ட இவர் ஒரு குணசித்திர நடிகருமாவார்.
# எஸ். ஏ. அசோகன்

## இளமைப் பருவம்

திருச்சியில் பிறந்து வளர்ந்த இவரது இயற்பெயர் ஆன்டனி ஆகும். தனது சிறுவயது முதலே, மேடைநாடகங்களில் பங்கேற்பதிலும் பேச்சுப் போட்டி மற்றும் கட்டுரைப்போட்டிகளில் பங்கேற்பதிலும் ஆர்வம் காட்டினார். திருச்சியிலுள்ள புனித சூசையப்பர் கல்லூரியில் தனது இளங்கலை<nowiki/>ப் பட்டப்படிப்பை முடித்தார்.
# எஸ். ஏ. அசோகன்

## தொழில் வாழ்க்கை

பட்டப்படிப்பு முடித்த பின்னர் இயக்குநர் டி. ஆர். ராமண்ணாவைச் சந்தித்தார். அவர் அசோகனை திரையுலகிற்கு அறிமுகப்படுத்தினார். ராமண்ணாவின் விருப்பப்படி, ஆன்டனி என்ற தன் பெயரை அசோகன் என திரையுலகிற்காக மாற்றிக் கொண்டார். முதன்முதலில் ஔவையார் என்ற தமிழ்த் திரைப்படத்தில் அறிமுகமானார். 1961 ஆம் ஆண்டில் வெளியான கப்பலோட்டிய தமிழன் திரைப்படத்தின் மூலம் திரையுலகில் முன்னேறத் தொடங்கினார். இத் திரைப்படத்தில் ஆஷ் துரை வேடமேற்று நடித்திருந்தார். 1960 மற்றும் 1970 களில் பெரும்பாலும் வில்லன் கதாபாத்திரங்களிலேயே நடித்தாலும் பல குணசித்திர வேடங்களிலும் நடித்திருக்கிறார். திரைப்படங்களில் இவரது குரலின் தொனியும், வசனங்களை இவர் உச்சரித்த பாணியும் இவருக்கு நல்லபெயரைப் பெற்றுத்தந்தன.
# திருவக்கரை

**திருவக்கரை** (Thiruvakkarai) இந்தியா, தமிழ்நாடு மாநிலத்தில், விழுப்புரம் மாவட்டத்தில், வானூர் வட்டத்திற்கு உட்பட்ட ஓர் கிராமமாகும். இதன் அருகில் சுற்றுலா தளமான ஆரோவில், திருவக்கரை தேசிய கல் மரப்பூங்கா மற்றும் புகழ்பெற்ற சந்திரமவுலீஸ்வரர் கோயில் போன்றவை உள்ளது.
# திருவக்கரை

## போக்குவரத்து

இக்கிராமமானது விழுப்புரத்திற்கும், புதுச்சேரிக்கும் இடையே திருக்கனூர் அருகில் புதுக்குப்பம் என்னும் ஊரிலிருந்து 4 கி.மீ தொலைவில் வடக்கு திலையில் அமைந்துள்ளது. இங்கிருந்து புதுச்சேரி 29 கி.மீ தொலைவிலும், விழுப்புரம் 26 கி.மீ தொலைவிலும், புதுச்சேரி மாநிலத்தின் எல்லையான திருக்கனூர் 5 கி.மீ தொலைவிலும் அமைந்துள்ளது.
# திருவக்கரை

## மக்கட் தொகை

2011 ஆம் ஆண்டு மக்கட் தொகை கணக்கெடுப்பின் படி 3220 பேர் வசிக்கின்றனர். இதில் ஆண்கள் 1627, மற்றும் பெண்கள் 1593 ஆகும்.
# திருவக்கரை

## மேலும் பார்க்க

1. ஆரோவில்
1. திருவக்கரை தேசிய கல் மரப்பூங்கா
1. சந்திரமவுலீஸ்வரர் கோயில்
# பொடியாக்கி

**பொடியாக்கி**(*Pulverizer*) என்பது பல வகை மூலப்பொருள்களை பொடியாக்க உதவும் இயந்திரம் ஆகும். எடுத்துக்காட்டாக நீராவியை உருவாக்கும் உலைகளில் எரிபொருளாக பயன்படும் நிலக்கரியை பொடியாக்க பொடியாக்கி உதவுகிறது.
# பொடியாக்கி

## வகைகள்

மூன்று முக்கிய வகைகள்:  
- குறை வேக பொடியாக்கி
- மித வேக பொடியாக்கி
- அதி வேக பொடியாக்கி
# மரியாம் மீர்சாக்கானி

**மரியாம் மீர்சாக்கானி** (Maryam Mirzakhani, (; 3 மே 1977 - 15 ஜூலை 2017 ) ஓர் ஈரானிய கணிதவியலாளர். இவர் செப்டம்பர் 1, 2008 முதல் கலிபோர்னியாவில் உள்ள இசுட்டான்போர்டு பல்கலைக்கழகத்தில் கணிதத்துறையில் பேராசிரியராக இருந்தார். இவர் 2014 ஆம் ஆண்டிற்கான ஃபீல்டுசு பதக்கத்தை வென்ற நால்வருள் ஒருவர். இவரே ஃபீல்டுசு பதக்க வரலாற்றில் இப்பதக்கத்தை வென்ற முதல் பெண்மணி என்பது குறிப்பிடத்தக்கது  
இவருடைய கணித ஆய்வுகளுள் தைச்சுமில்லர் கொள்கை (Teichmüller theory), அதிபரவளைவு வடிவக்கணிதம், எர்கோடியக் கொள்கை (ergodic theory), நுண்பகுப்பிய இடவியல் துறையில் அடங்கும் சிம்பிளைட்டிய வடிவவியல் (symplectic geometry).
# மரியாம் மீர்சாக்கானி

## கல்வி

மீர்சாக்கானி ஈரானில் தெகரான் நகரில் உள்ள ஃபார்சானேகன் பள்ளி (Farzanegan School), தனிமிகுதிறன் கொண்டவர்களின் வளர்ச்சிக்காக உள்ள தேசிய நிறுவனத்திலும் (National Organization for Development of Exceptional Talents,NODET) பயின்றார். இவர் இளநிலை அறிவியல் பட்டத்தைக் கணிதத்துறையில் தெகரானில் உள்ள சரீஃபு தொழில்நுட்பப் பல்கலைக்கழகத்தில் (Sharif University of Technology) இருந்து பெற்றார். பின்னர் 2004 ஆம் ஆண்டு அமெரிக்காவில் உள்ள ஆர்வர்டு பல்கலைக்கழகத்தில் முனைவர் பட்டம் பெற்றார். ஆர்வர்டு பல்கலைக்கழகத்தில் படிக்கும்பொழுது ஃபீல்டுசு பதக்க வெற்றியாளரான கர்ட்டிசு மெக்மியுல்லன் (Curtis McMullen) நெறிகாட்டுதலில் இருந்தார். 2004 ஆம் ஆண்டு ஆய்வுச் சிறப்பாளராக (research fellow) கிளே கணிதக் கழகத்திலும், பிரின்சிட்டன் பல்கலைக்கழகத்தில் பேராசிரியராகவும் இருந்தார்.
# மரியாம் மீர்சாக்கானி

## வெளியிணைப்புகள்

-
# பரிணாமம் (திரைப்படம்)

:இதே பெயரில் வெளிவந்த புதினத்தைப் பற்றி அறிய, பரிணாமம் (புதினம்) என்ற பக்கத்தைப் பார்க்கவும்.
:அறிவியல் தொடர்பான தலைப்பிற்கு, பரிணாம வளர்ச்சி என்ற தலைப்பைப் பார்க்கவும்.  
**பரிணாமம்** (Parinamam) என்னும் மலையாள மொழித் திரைப்படத்தை இந்திய தேசியத் திரைப்பட வளர்ச்சிக் கழகம் தயாரித்தது. இதை பி. வேணு இயக்கினார். பணி ஓய்வுக்குப் பின்னரும், வயதான காலத்திலும் முதியோர்கள் எதிர்கொள்ளும் துன்பங்களையும் எதார்த்த கால சூழ்நிலைகளையும் களமாகக் கொண்ட திரைப்படம்.
# பரிணாமம் (திரைப்படம்)

## நடித்தோர்

- மாடம்பு குஞ்ஞுகுட்டன்
- நெடுமுடி வேணு
- கவியூர் பொன்னம்மா
- அசோகன்
- சாலு மோகன்
- அர்ச்சனா
- டி. பி. மாதவன்
- நித்யா ரஞ்சித்
# பரிணாமம் (திரைப்படம்)

## கதை

தந்தையின் ஓய்வூதியப் பணத்தின் மூலம் வேலை பெறும் மகன், அதன் பின்னர் தந்தையை எவ்வாறு நடத்துகிறான் என்பதைக் கதைக்களமாகக் கொண்டு அதனிடையே பல சிறு சிறு சம்பவங்களையும் சேர்க்கிறார் இயக்குநர். வேலைக்குச் சேர்ந்த பின்னர், தனது பெற்றோரையும் சகோதரியையும் விட, தன் மனைவி, குழந்தை ஆகியோரின் மீது கவனம் திரும்புவதும், அதன் ஒரு பாகமாக தனது தந்தையின் பிரியமான வீட்டை விட்டு அனைவரும் குடிமாற அவன் செய்யும் ஏற்பாடுகளும் கதைக்களத்தில் இடம்பெறுகின்றன. அவனது வீடு மாற்றும் செயல்பாடுகள் நிறைவேறினவா இல்லையா என்பதுடன் திரைப்படத்தை முடித்திருக்கிறார்.  
பணி ஓய்வுக்குப் பின்னர், தவறான தமது தீர்ப்புக்காக வருந்தி, அனைத்தையும் துறந்து தீர்த்த யாத்திரை செல்லும் ஒரு நீதிபதியைப் பற்றிய கதையும் இடம் பெறுகிறது. வீட்டில் மரியாதையைப் பெற, வேலை இல்லாத நிலையிலும் வேலையிருப்பதாகக் கூறி கடன் வாங்கி வீட்டில் தரும் முதியவரைப் பற்றிய கதையும் இடம் பெறுகிறது. தம் குழந்தைகளை வளர்க்க பிச்சையெடுத்த ஒரு தந்தை, தன் பிள்ளைகளாலேயே அவமானப்படுத்தப்படும் சம்பவமும் இடம் பெற்றுள்ளது.
# பரிணாமம் (திரைப்படம்)

## அங்கீகாரங்களும் விருதுகளும்

- ஆஷ்தோத் பன்னாட்டுத் திரைப்பட விழா, இசுரேல் - சிறந்த திரைக்கதைக்கான விருது  
:இந்த திரைப்படத்தை கீழ்க்காணும் திரைத் திருவிழாக்களில் திரையிட்டனர்.
- மலையாளத் திரைப்பட விழா, துபாய் (2003)
- சென்னை பன்னாட்டுத் திரைப்பட விழா (2003)
- இந்தியன் பனரோமா (2003)
# மஞ்சுள் பார்கவா

**மஞ்சுள் பார்கவா** (Manjul Bhargava ஆகஸ்ட் 8, 1974) ஓர் இந்திய வம்சாவளியைச் சேர்ந்த இரட்டை பிரஜா உரிமை உள்ள (கனடா, அமெரிக்கா) கணிதவியலாளர். இவர் அமெரிக்காவில் நியூஜெர்சியில் உள்ள பிரின்ஸ்டன் பல்கலைக்கழகத்தில் கணிதப் பேராசிரியராகப் பணிபுரிந்து வருகிறார். இவர் 2014 ஆம் ஆண்டிற்கான ஃபீல்டுசு பதக்கத்தை வென்ற நால்வருள் ஒருவர். பிரின்ஸ்டன் பல்கலைக்கழக வரலாற்றில், ஃபீல்டுசு பரிசு வென்ற இரண்டாவது பேராசிரியர் என்பது குறிப்பிடத்தக்கது.
# மஞ்சுள் பார்கவா

## அடிக்குறிப்புகளும் மேற்கோள்களும்

- The ‘Midas Touch’ mathematician, [[தி இந்து], ஆகஸ்ட் 13, 2014]
# மஞ்சுள் பார்கவா

## வெளியிணைப்புகள்

- Manjul Bhargava at Princeton
- Manjul Bhargava at NPR
- Manjul Bhargava at ICTS
- Article in The Hindu on Bhargava winning the SASTRA prize
- Princeton University article by Steven Schultz
# தி ஓல்டு மேன் அண்டு ஹிஸ் காட்

**தி ஓல்டு மேன் & ஹிஸ் காட்** (The Old Man and His God) சுதா மூர்த்தி எழுதிய ஆங்கில நூல். இது சிறு கதை வடிவிலான 25 நிகழ்வுகளின் தொகுப்பாகும். இந்தியாவின் உண்மையான ஜீவநாடியைத் தேடும் முயற்சியாக இவற்றை வர்ணிக்கிறார் நூல் ஆசிரியர். தமிழ்நாட்டின் சிற்றூரில் உள்ள ஒரு சிறு கோயிலின் கண் தெரியாத வயதான பூசாரி, இவர் தட்சணையாகத் தட்டில் இட்ட நூறு ரூபாய்த் தாளை மறுப்பதன் மூலம் பணத்தை "போதும், வேண்டாம்" என்று சொன்ன முதல் நபராக ஆசிரியரின் கருத்தைப் பதிவதில் ஆரம்பித்து, திபெத்தின் தலாய் லாமாவிற்கு அடைக்கலம் தந்த இந்திய நாட்டின் குடிமகளாக ஒரு முதிய திபெத்திய மாதின் அன்பைப் பெறுவது என்று பல சிறு சிறு நிகழ்வுகளில் தனது தேடலையும் கண்டுபிடிப்பையும் பதிகிறார் ஆசிரியர்.
# அர் ஓட்சுவிம்

**அர் ஓட்சுவிம்** (*Har Hotzvim*, , பொருள். கல்வெட்டியின் மலை), மற்றும் **அறிவியல்-மிகு தொழில்களின் வளாகம்** (, *Kiryat Ta'asiyot Atirot Mada*) இசுரேலின் எருசலேமின் வடமேற்கில் அமைந்துள்ள உயர்நுட்ப தொழிற்பூங்கா ஆகும். இன்டெல், டேவா, ஆம்டாக்சு, என்டிஎசு, ஓஃபிர் ஆப்ட்ரானிக்சு, சான்டுவைன், இராடுவேர், ஐடிட்டி குளோபல் இசுரேல் போன்ற அறிவியல் சார்ந்த மற்றும் தொழினுட்ப தொழிலகங்கள் இங்குதான் அமைந்துள்ளன. இத்தகையப் பெரிய நிறுவனங்களைத் தவிர ஏறத்தாழ 100 சிறு, குறு உயர்நுட்ப நிறுவனங்கள் உள்ளதோடு இப்பூங்கா தொழினுட்ப அடைகாப்பகமாகவும் விளங்குகிறது. 2011இல், அர் ஓட்சுவிம் 10,000 பேருக்கு வேலைவாய்ப்பு தந்துள்ளது.
# பாலுசேரி சட்டமன்றத் தொகுதி

கேரள சட்டமன்றத்திற்கான 140 தொகுதிகளில் பாலுசேரி தொகுதியும் ஒன்று. இது கோழிக்கோடு மாவட்டத்தில் உள்ள அத்தோளி, பாலுசேரி, காயண்ணை, கூராச்சுண்டு, கோட்டூர், நடுவண்ணூர், பனங்காடு, உள்ளியேரி, உண்ணிக்குளம் ஆகிய ஊராட்சிகளைக் கொண்டது. இது கோழிக்கோடு மக்களவைத் தொகுதிக்கு உட்பட்டது.
# பாலுசேரி சட்டமன்றத் தொகுதி

## சட்டமன்ற உறுப்பினர்

இந்த தொகுதியை ஏ. கே. சசீந்திரன் முன்னிறுத்துகிறார்.
# பாலுசேரி சட்டமன்றத் தொகுதி

## மேலும் பார்க்க

- கேரள சட்டமன்றத் தொகுதிகள்
# கூராச்சுண்டு ஊராட்சி

கேரளத்தின் கோழிக்கோடு மாவட்டத்தில் கொயிலாண்டி வட்டத்தில் கூராச்சுண்டு ஊராட்சி அமைந்துள்ளது. இது பாலுசேரி மண்டலத்திற்கு உட்பட்டது. கூராச்சுண்டு, காயண்ணை, காந்தலாடு, சக்கிட்டப்பாறை ஆகிய ஊர்களைக் கொண்டது. இது 72.74 சதுர கிலோமீட்டர் பரப்பளவில் அமைந்துள்ளது.
# கூராச்சுண்டு ஊராட்சி

## சுற்றியுள்ள இடங்கள்

- தெற்கு - பனங்காடு, கோட்டூர், தாமரசேரி ஊராட்சிகள்
- வடக்கு - சக்கிட்டப்பாறை, கூத்தாளி, தரியோடு ஊராட்சிகள்
- கிழக்கு - தரியோடு, தாமரசேரி ஊராட்சிகள், வயநாடு மாவட்டத்தில் உள்ள பொழுதன ஊராட்சி
- மேற்கு - காயண்ணை, சக்கிட்டப்பாறை, கோட்டூர் ஊராட்சிகள்
# கூராச்சுண்டு ஊராட்சி

## விவரங்கள்

| மண்டலம் | பாலுசேரி |  |
| --- | --- | --- |
| பரப்பளவு | 72.74 சதுர கிலோமீட்டர் |  |
| மக்கள் தொகை | 16,111 |  |
| ஆண்கள் | 8229 |  |
| பெண்கள் | 7882 |  |
| மக்கள் அடர்த்தி | 221 |  |
| பால் விகிதம் | 958 |  |
| கல்வியறிவு | 93.51 | } |
# எலத்தூர் சட்டமன்றத் தொகுதி

கேரள சட்டமன்றத்திற்கான 140 தொகுதிகளில் எலத்தூர் தொகுதியும் ஒன்று. இது கேரளத்தின் கோழிக்கோடு மாவட்டத்தில் கோழிக்கோடு வட்டத்தில் உள்ள சேளன்னூர், எலத்தூர், கக்கோடி, காக்கூர், குருவட்டூர், நன்மண்டை, தலக்குளத்தூர் ஆகிய ஊராட்சிகளை உள்ளடக்கியது. . 2008-இல் தொகுதி மறுசீரமைப்பிற்குப் பின்னர், புதுத் தொகுதியாக உருவானது. .
# குருவட்டூர் ஊராட்சி

கேரளத்தின் கோழிக்கோடு மாவட்டத்தில் கோழிக்கோடு வட்டத்தில் குருவட்டூர் ஊராட்சி அமைந்துள்ளது. இது குந்தமங்கலம் மண்டலத்திற்கு உட்பட்டது. இது 17.94 சதுர கிலோமீட்டர் பரப்பளவைக் கொண்டது.
# குருவட்டூர் ஊராட்சி

## சுற்றியுள்ள இடங்கள்

- தெற்கு - குந்தமங்கலம் பஞ்சாயத்து, கோழிக்கோடு நகராட்சி
- வடக்கு - சேளன்னூர், மடவூர் ஊராட்சிகள்
- கிழக்கு - குந்தமங்கலம் ஊராட்சி
- மேற்கு - கக்கோடி, சேளன்னூர் ஊராட்சிகள், கோழிக்கோடு நகராட்சி
# குருவட்டூர் ஊராட்சி

## விவரங்கள்

| மண்டலம் | குந்தமங்கலம் |  |
| --- | --- | --- |
| பரப்பளவு | 17.94 சதுர கிலோமீட்டர் |  |
| மக்கள் தொகை | 23,780 |  |
| ஆண்கள் | 11,671 |  |
| பெண்கள் | 12,109 |  |
| மக்கள் அடர்த்தி | 1326 |  |
| பால் விகிதம் | 1038 |  |
| கல்வியறிவு | 93.12 | } |
# கோழிக்கோடு வடக்கு சட்டமன்றத் தொகுதி

கேரள சட்டமன்றத்திற்கான 140 தொகுதிகளில் வடக்கு கோழிக்கோடு தொகுதியும் ஒன்று. இது கேரளத்தின் கோழிக்கோடு மாவட்டத்தில் உள்ள கோழிக்கோடு நகராட்சியின் 1 முதல் 16 வரையிலான வார்டுகள், 39, 40, 42 முதல் 51 வரையிலான வார்டுகள் ஆகியவற்றை உள்ளடக்கியது. . 2008-இல் தொகுதி சீரமைப்பிற்குப் பின்னர் உருவானது. .
# கோழிக்கோடு தெற்கு சட்டமன்றத் தொகுதி

கேரள சட்டமன்றத்திற்கான 140 தொகுதிகளில் தெற்கு கோழிக்கோடு தொகுதியும் ஒன்று. இது கோழிக்கோடு மாவட்டத்தில் உள்ள கோழிக்கோடு நகராட்சியின் 17 முதல் 38 வரையிலான வார்டுகளையும், 41-ஆம் வார்டையும் உள்ளடக்கியது. . 2008-இல் தொகுதி சீரமைப்பில் தனித் தொகுதியாக உருவாக்கப்பட்டது. .
# வெட்டத்தூர் ஊராட்சி

கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் வெட்டத்தூர் ஊராட்சி அமைந்துள்ளது. இது பெரிந்தல்மண்ணை மண்டலத்திற்கு உட்பட்டது. இது 35.84 சதுரகிலோமீட்டர் பரப்பளவைக் கொண்டது. இந்த ஊராட்சியில் பதினாறு வார்டுகள் உள்ளன.
# வெட்டத்தூர் ஊராட்சி

## சுற்றியுள்ள இடங்கள்

- கிழக்கு - அலநல்லூர் ஊராட்சி, தாழேக்கோடு ஊராட்சிகள்
- மேற்கு - கீழாற்றூர், அங்ஙாடிப்புறம் ஊராட்சிகள், பெரிந்தல்மண்ணை நகராட்சி
- தெற்கு - தாழேக்கோடு ஊராட்சி, பெரிந்தல்மண்ணை நகராட்சி
- வடக்கு - அலநல்லூர் (பாலக்காடு மாவட்டம்), மேலாற்றூர், கீழாற்றூர் ஊராட்சிகள்
# வெட்டத்தூர் ஊராட்சி

## வார்டுகள்

- பள்ளிக்குத்து
- கார்யவட்டம்
- பாச்சீரி
- தேலக்காடு
- காப்பு
- புரோணக்குன்னு
- ஏழுத்தலை
- காரை
- வெட்டத்தூர்
- தக்கன்மலை
- மேல்குளங்கரை
- செரங்கரக்குன்னு
- பீடிகப்படி
- ஆலுங்கல்
- மண்ணார்மலை
- குரிகுன்னு
# வெட்டத்தூர் ஊராட்சி

## விவரங்கள்

| மண்டலம் | பெரிந்தல்மண்ணை |  |
| --- | --- | --- |
| பரப்பளவு | 35.84 சதுர கிலோமீட்டர் |  |
| மக்கள் தொகை | 21,757 |  |
| ஆண்கள் | 10,950 |  |
| பெண்கள் | 10,807 |  |
| மக்கள் அடர்த்தி | 607 |  |
| பால் விகிதம் | 987 |  |
| கல்வியறிவு | 87.18 | } |
# ஜுனைத் கான்

**ஜுனைத் கான்** (*Junaid Khan*; பிறப்பு: 24 டிசம்பர் 1989) பாக்கித்தானியப் பன்னாட்டுத் துடுப்பாட்ட வீரரும், இடக்கை விரைவுப் பந்து வீச்சாளரும் ஆவார். பாகித்தானிய வீரர் சொகைல் தன்வீர் காயமடைந்ததைத் தொடர்ந்து 2011 உலகக்கோப்பையில் முதன் முதலாகப் பன்னாட்டு துடுப்பாட்டப் போட்டியில் விளையாட அழைக்கப்பட்டார். இத்தொடரில் அவர் விளையாடவில்லை. 2011 ஏப்ரலில் இவர் முதன்முதலாக ஒருநாள் போட்டியில் விளையாடினார். அதே ஆண்டு சூன் மாதத்தில் லங்காசயர் நகரத் துடுப்பாட்ட அணியில் சேர்க்கப்பட்டார்.சுவாபி பகுதியில் இருந்து பாக்கித்தான் அணிக்கு முதலில் தேர்வானவர் எனும் பெருமை பெற்றார். இதன்பின் இவரது உறவினர் யாசிர் ஷாவும் பாக்கித்தான் அணியில் இடம் பெற்றார்.  
ஜுனைத் கான் 2007 சனவரி 24 இல் முதல்-தரப் போட்டியில் தனது 17வது அகவையில் அபொட்டாபாத் அணிக்காக விளையாடினார். 2011 ஆம் ஆண்டில் பாக்கித்தான் அணி மேற்கிந்தியத் தீவுகளுக்கு சென்ற போது ஜுனைத் கான் பாக்கித்தான் அணியில் சேர்க்கப்பட்டார். 2011 ஏப்ரல் 23 இல் முதல் ஒருநாள் போட்டியில் விளையாடினார். .
# ஜுனைத் கான்

## சர்வதேச போட்டிகள்

பாகித்தானிய வீரர் சொகைல் தன்வீர் காயமடைந்ததைத் தொடர்ந்து 2011 உலகக்கோப்பையில் முதன் முதலாகப் பன்னாட்டு துடுப்பாட்டப் போட்டியில் விளையாட அழைக்கப்பட்டார்.  
பின் மேற்கிந்தியத்தீவுகள் துடுப்பாட்ட அணிக்கு எதிரான இரண்டு தேர்வுத் துடுப்பாட்டம், ஐந்து ஒருநாள் பன்னாட்டுத் துடுப்பாட்டம் மற்றும் ஒரு பன்னாட்டு இருபது20 போட்டி கொண்ட தொடரில் பாக்கித்தான ணியின் 15 பேர்கொண்ட அணியில் இடம்பிடித்தார். ஏப்ரல் 21 இல் மேற்கிந்தியத் தீவுகளுக்கு எதிரான பன்னாட்டு இருபது20 போட்டியில் இவர் அரிமுகமானார். ஆனால் அந்தப் போட்டியில் இலக்கினைக் கைப்பற்றவில்லை.  
பின் இரண்டு நாட்கள் கழித்து முகம்மது சல்மான் மற்றும் ஹம்மத் அசாம் ஆகியோருடன் இணைந்து மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். பின் வகாப் ரியாசுடன் இணைந்து துவக்க ஓவர்களை வீசினார். 10 ஓவர்கள் வீசி 49 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தத் தொடரை பாக்கித்தான் அணி 3-2 எனும் கணக்கில் வென்றது. ஐந்து ஒருநாள் போட்டிகளில் விளையாடிய ஜுனைத் கான் 3 இலக்குகளைக் கைப்பற்றினார். இந்தத் தொடரில் அதிக இலக்குகளை வீழ்த்திய பாக்கித்தானிய பந்துவீச்சாளர்களின் தரவரிசையில் இவர் நான்காவது இடம் பிடித்தார். மார்லன் சாமுவேல்சின் இலக்கினை முதல் இலக்காகக் கைப்பற்றினார்.  
மே மாதத்தில் பாக்கித்தான் துடுப்பாட்ட அணி அயர்லாந்தில் சுற்றுப் பயணம் செய்து இரண்டு ஒருநாள் போட்டிகள் கொண்ட தொடரில் விளையாட முடிவானது. இந்தத் தொடரின் 15 பேர்கொண்ட அணியில் இவருக்கு இடம் கிடைத்தது. இந்தத் தொடரின் முதல் போட்டியில் 10 ஓவர்கள் வீசி 12 ஓட்டங்கள் மட்டுமே விட்டுக்கொடுத்து 4 இலக்குகளைக் கைப்பற்றி பாக்கித்தான் அணி 7 இலக்குகள் வித்தியாசத்தில் வெற்றி பெற உதவினார்.இந்தப் போட்டிக்கான ஆட்டநாயகன் விருதினை வென்றார். இந்தத் தொடரை பாக்கித்தான் அணி 2-0 எனும் கணக்கில் கைப்பற்றியது. இதிலதிக இலக்குகள் வீழ்த்திய பாக்கித்தானியப் பந்டுவீச்சாளர்களில் இவர் இரண்டாம் இடம் பிடித்தார். இவர் 6 இலக்குகளை 10.83 எனும் சராசரியில் வீழ்த்தினார்.  
பின் பாக்கித்தானிய அணி இலங்கைத் துடுப்பாட்ட அணிக்கு எதிராக மூன்று தேர்வுத் துடுப்பாட்டம், ஐந்து ஒருநாள் பன்னாட்டுத் துடுப்பாட்டம் மற்றும் ஒரு பன்னாட்டு இருபது20 போட்டிகளில் விளையாடியது. இதன் முதல் தேர்வுத் துடுப்பாட்டப் போட்டியின் முதல்நாள் ஆட்டம் மட்டையாட்டத்திற்கு சாதகமாக இருந்தபோதிலும் இவர் ஐந்து இலக்குகளைக் கைப்பற்றினார். பின் இரண்டாவது தேர்வுப் போட்டி சமனில் முடிந்தது.இந்தத் தொடரை பாக்கித்தான் அணி 1-0 எனும் கணக்கில் கைப்பற்றியது.
# மருதூர், அரியலூர் மாவட்டம்

**மருதூர்** (*Marudur*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம், உடையார்பாளையம் வட்டம், ஆண்டிமடம் ஊராட்சி ஒன்றியத்திற்கு உட்பட்ட ஊராகும். இவ்வூர் மக்களின் வாழ்வாதாரத்திற்கு விவசாயம் பெரும்பங்காற்றுகிறது.
# மருதூர், அரியலூர் மாவட்டம்

## அமைவிடம்

மருதூர் கிராமம், அரியலூர் மாவட்டத்தின் உடையார்பாளையம் வட்டத்திற்கு உட்பட்ட பகுதியாகும், இது மாவட்டத் தலைநகரான அரியலூரிலிருந்து செந்துறை வழியாக மாவட்டத்தின் மற்றொரு முக்கிய பகுதியான ஜெயங்கொண்டம் செல்லும் வழியில் சுமார் 33 கி.மீ தொலைவிலும், ஜெயங்கொண்டத்திலிருந்து 12 கி.மீ தொலைவிலும் அமைந்துள்ளது. மருதூர் கிராமத்தைச்சுற்றி பொன்பரப்பி, கொடுக்கூர், குவாகம், வாரியங்காவல், நாகல்குழி, கீழமாளிகை ஆகிய ஊர்கள் அமைந்துள்ளன.
# மருதூர், அரியலூர் மாவட்டம்

## மக்கள் தொகை

மருதூர் கிராமத்தில் 2011 மக்கள் தொகைக் கணக்கெடுப்பின்படி மொத்தம் 1487 குடும்பங்களைச் சேர்ந்த 5765 பேர் உள்ளனர். இதில் ஆண்கள் 2848 பேரும் மற்றும் பெண்கள் 2917 பேரும் உள்ளனர். 2014-ன் நிலவரப்படி மக்கள் தொகையானது ஏறத்தாழ ஆறாயிரத்தை கடந்துள்ளது.
# மருதூர், அரியலூர் மாவட்டம்

## மொழியும் பண்பாடும்

இங்கு வசிப்பவர்கள் அனைவரும் தமிழ் பேசும் தமிழ் மக்கள். அனைவரும் உடை, உணவு, பழக்க வழக்கங்கள், திருமணம், சடங்கு, சம்பிரதாயங்களில் பின்பற்றுவது அவரவர் மரபு சார்ந்த தமிழர் பண்பாடு.
# மருதூர், அரியலூர் மாவட்டம்

## வாழ்வாதாரம்

இங்கு உழவுத் தொழில் முதன்மையானது. இதில் முந்திரி பெரும்பங்கு வகிக்கிறது. மொத்தம் உள்ள உழவு நிலங்களில் மூன்றில் இரண்டு பங்கு முந்திரிக்காடுகள். இது தவிர, நிலக்கடலை, கம்பு, உளுந்து போன்றவைகளும் பயிரிடப்படுகின்றன. நெசவுத் தொழில் செய்பவர்களும் கணிசமான எண்ணிக்கையில் உள்ளனர். இது தவிர தச்சுத் தொழில் செய்பவர்களும் உண்டு. குடிசைத் தொழில்கள் எதுவும் கிடையாது. அன்றாடக் கூலி வேலைக்குச் செல்பவர்களும் உண்டு. பெண்களில் பலர் அரசின் 100 நாள் வேலைக்கு செல்கிறார்கள். இளைஞர்கள் பலர் துபாய், சிங்கப்பூர் போன்ற அந்நிய தேசங்களில் வேலை செய்து வருவாய் ஈட்டுகிறார்கள்.
# மருதூர், அரியலூர் மாவட்டம்

## கோவில்கள்

ஆன்மீக வழிபாடு நடத்துவதற்கு கிராமத்தில் பத்திற்கும் மேற்பட்ட இடங்களில் கோவில்கள் அமைந்துள்ளன. வாரத்தில் செவ்வாய் மற்றும் வெள்ளியன்று கோவில்களில் பக்தர்கள் கடவுளை வழிபடுவார்கள். இங்குள்ள கோவில்களில் மாரியம்மன் கோவில், சுப்பிரமணியர் கோவில், திரௌபதி அம்மன் கோவில், பெரியசாமி கோவில், கருப்புசாமி கோவில், வீரனார் கோவில், பிள்ளையார் கோவில், செல்லியம்மன் கோவில், பெரியாண்டவர் கோவில், காளியம்மன் கோவில் என்பன குறிப்பிடத்தகுந்த கோவில்களாகும்.
# மருதூர், அரியலூர் மாவட்டம்

## பண்டிகைகள் மற்றும் திருவிழாக்கள்

தமிழர் பண்டிகையான பொங்கல் பண்டிகை கிராமம் முழுவதும் மக்களால் சிறப்பாக கொண்டாடப்படுகிறது. ஆடி மாதத்தில் சாக்கை எனப்படும் அம்மனுக்கு கூழ் ஊற்றும் நிகழ்ச்சியும் நடைபெறும். பங்குனி உத்திரத்தன்று பக்தர்கள் அலகு குத்துதல், காவடி எடுத்தல் போன்ற வேண்டுதல்களை நிறைவேற்றுவார்கள். இங்கு ஆண்டுதோறும் மே மாதத்தில் தீமிதி திருவிழா நடைபெறும்.
# மருதூர், அரியலூர் மாவட்டம்

## அரசியல்

மருதூர் கிராமம், ஜெயங்கொண்டம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டது. தொகுதி மறு சீரமைப்புக்கு முன்பு ஆண்டிமடம் சட்டமன்ற தொகுதிக்கும், பெரம்பலூர் மக்களவைத் தொகுதிக்கும் உட்பட்டதாக இருந்தது.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### பள்ளிக்கூடங்கள்

இங்கு தமிழ்வழி கல்வி கற்பிக்கும் ஒரு அரசு மேல்நிலைப்பள்ளியும், இரண்டு அரசு நடுநிலைப்பள்ளிகளும், இரண்டு தொடக்கப்பள்ளிகளும், தனியாருக்கு சொந்தமான ஒரு ஆங்கிலவழி தொடக்கப்பள்ளியும் உள்ளன. தற்போதுள்ள அரசு மேல்நிலைப் பள்ளியானது 1962-ம் ஆண்டு துவங்கப்பட்டு 2006-ம் ஆண்டு வரை 44 ஆண்டுகளாக உயர்நிலைப் பள்ளியாகவே இருந்தது. 2007-ம் ஆண்டு உயர்நிலைப் பள்ளியை மேல்நிலைப் பள்ளியாக தரம் உயர்த்தினர். இதைப் போலவே இரண்டு நடுநிலைப் பள்ளிகளும் அரசாங்கத்தால் துவக்கப் பள்ளிகளில் இருந்து தரம் உயர்த்தப்பட்டவை.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### மருத்துவ வசதி

இங்கு ஆரம்ப சுகாதார நிலையம் ஒன்று உள்ளது. பேருந்து மூலமாக வெளியூர்களுக்கு சென்று அங்குள்ள மருத்துவமனையில் சிகிச்சை பெற்றுவந்த மக்கள், தற்போது உள்ளூரிலேயே போதிய மருத்துவ வசதிகளைப் பெறுகின்றனர். இங்கு பெண்களுக்காக 24 மணிநேர இலவச பிரசவம் பார்க்கப்படுகிறது. இதன் மூலம் கிராமத்தில் பல தாய்மார்கள் பயன் பெற்றுள்ளனர். இங்கு பிறக்கும் குழந்தைகளுக்கு தமிழக அரசின் உதவித்தொகையும் வழங்கப்படுகிறது. சில ஆண்டுகளுக்கு முன்னர்தான், இந்த ஆரம்ப சுகாதார நிலையம் அமைக்கப்பட்டது.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### போக்குவரத்து வசதி

1.பேருந்து வசதி  
ஜெயங்கொண்டத்திலிருந்து அரியலூர் செல்லும் முதன்மைச்சாலையில் மருதூர் கிராமம் அமைந்துள்ளதால் போதிய பேருந்து வசதிகள் உள்ளன. இந்த ஊரின் வழியாக இருபதுக்கும் மேற்பட்ட அரசுப் பேருந்துகளும் தனியார் பேருந்துகளும் செல்கின்றன. இங்கிருந்து முக்கியமான இடங்களான சென்னை, திருச்சி, அரியலூர், செந்துறை, ஜெயங்கொண்டம், கும்பகோணம் உள்ளிட்ட பகுதிகளுக்கு சென்றுவர பேருந்துகள் இயக்கப்படுகின்றன.  
2.தொடருந்து மற்றும் விமான போக்குவரத்து வசதி
மற்ற போக்குவரத்து வசதிகளுக்கு மருதூர் கிராமத்திலிருந்து அருகிலுள்ள நகரங்களுக்கு செல்ல வேண்டும்.  
தொடருந்து சேவை பெற செல்லவேண்டிய இடங்கள்:-
- செந்துறை - 12 கி.மீ
- ஆர்.எஸ்.மாத்தூர் - 10 கி.மீ
- அரியலூர் - 33 கி.மீ  
3.விமானப் போக்குவரத்து சேவை பெற மருதூர் கிராமத்திலிருந்து 100 கி.மீ தொலைவில் உள்ள திருச்சி சர்வதேச விமான நிலையத்திற்கு செல்ல வேண்டும்.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### சுகாதார வளாகம்

மருதூரில் தற்போது ஆண்களுக்கு ஒன்றும் பெண்களுக்கு ஒன்றும் என இரண்டு சுகாதார வளாகங்கள் தனித்தனியே அமைத்துத் தரப்பட்டுள்ளன. தனிநபர் கழிப்பறை கட்ட அரசு மானியம் கொடுத்து ஊக்குவித்து வருகிறது.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### நூலகம்

மருதூர் கிராமத்தில் கிளை நூலகம் உள்ளது. இந்நூலகம் துவக்கத்தில் ஊர்ப்புற நூலகமாக இருந்தது. தற்போது கிளை நூலகமாக தரம் உயர்த்தப்பட்டுள்ளது. இங்கு தமிழ் மொழியில் இலக்கியம், இலக்கணம், வரலாறு, கதைகள் உள்ளிட்ட தலைப்புகளில் 10,000-த்திற்கும் மேற்பட்ட புத்தகங்கள் உள்ளன. இங்கு நாளேடுகளும், வார, மாத இதழ்களும் கிடைக்கின்றன. இதன்மூலம் தினம் பலர் பயன் பெறுகிறார்கள். நூலகம் ஊராட்சிக்கு சொந்தமான தனிக்கட்டிடத்தில் இயங்கி வருகிறது.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### வங்கி

மருதூர் கிராமத்தில் மக்களின் நீண்டகாலக் கோரிக்கையாக இருந்துவந்தது வங்கி பயன்பாடு. 2014-ம் ஆண்டு புதிதாக கனரா வங்கியின் கிளை ஒன்று துவங்கப்பட்டு தற்போது பயன்பாட்டில் உள்ளது. வேறு எந்த வங்கி கிளைகளும் இங்கு இல்லை.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### குடிநீர் வசதி

கிராமத்தின் பல இடங்களில் ஆழ்துளைக் கிணறுகள் மூலம் நிலத்தடி நீர் எடுக்கப்பட்டு, மக்களுக்கு குடிநீர் வழங்கப்பட்டு வருகிறது. ஆழ்துளைக் கிணறுகளில் இருந்து எடுக்கப்படும் நீரை சேமிப்பதற்காக பெரிய அளவிளான குடிநீர் தொட்டிகளை கிராமம் முழுவதும் பத்துக்கும் மேற்பட்ட இடங்களில் அமைத்துள்ளனர். சில கிணறுகளும் மக்களின் தண்ணீர் தேவையை பூர்த்தி செய்கின்றன.
# மருதூர், அரியலூர் மாவட்டம்

## கிராமத்திலுள்ள அடிப்படை வசதிகள்

### நியாய விலைக்கடைகள் மற்றும் தொடக்க வேளாண்மை கூட்டுறவு கடன் சங்கம்

மருதூர் கிராமத்தில் ஒரு முழுநேர நியாய விலைக்கடையும், இரண்டு பகுதிநேர நியாய விலைக்கடைகளும் உள்ளன. இவை தனித் தனிக் கட்டிடங்களில் இயங்குகின்றன. இங்கு தொடக்க வேளாண்மை கூட்டுறவு கடன் சங்கமும் உள்ளது. விவசாயிகள் விவசாயக் கடன் பெற உதவி செய்யப்படுகிறது. இந்த கூட்டுறவு சங்கம் தனிக் கட்டிடத்தில் இயங்குகிறது.
# திருக்கச்சிஅனேகதங்காவதம்

**திருக்கச்சிஅனேகதங்காவதம் அனேகபேசுவரர் கோயில்** காஞ்சிபுரத்தில் உள்ள சுந்தரரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.
# திருக்கச்சிஅனேகதங்காவதம்

## தல வரலாறு

அனேகதம் என்றால் யானை என்று பொருள். யானை முகம் கொண்ட விநாயகப்பெருமானால் அமைக்கப்பட்டு வழிபடப்பட்ட திருத்தலம் என்ற பொருளில் அனேகதங்காபதம் என்றும், இதே பெயர் கொண்ட இமயமலையைச் சார்ந்த வட நாட்டுத் திருக்கோயிலிலிருந்து வேறுபடுத்தி அறிய கச்சி சேர்க்கப்பட்டு கச்சி அனேகதங்காவதம் என்றும் அழைக்கப்பட்டது. குபேரன் வழிபட்ட திருத்தலம். காஞ்சி புராணத்தில் இத்திருக்கோயில் பற்றிய குறிப்புகள் உள்ளன.
# திருக்கச்சிஅனேகதங்காவதம்

## அமைப்பு

கோயிலின் முன்பாக குளம் உள்ளது. சிறிய வாயிலைக் கடந்து உள்ளே செல்லும்போது கோயிலின் சன்னதி முன்பாக பலிபீடம், நந்தி மண்டபம் ஆகியவை உள்ளன. கோஷ்டத்தில் விநாயகர், தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர். திருச்சுற்றில் நால்வர் சன்னதி, விநாயகர் சன்னதி, வள்ளி தெய்வானையுடன் சுப்ரமணியர் சன்னதி, சண்டிகேஸ்வரர் சன்னதி ஆகியோரின் சன்னதிகள் உள்ளன.
# திருக்கச்சிஅனேகதங்காவதம்

## அமைவிடம்

காஞ்சிபுரத்தின் பழைமையான கைலாசநாதர் கோயில் செல்லும் வழி
# திருக்கச்சிநெறிக்காரைக்காடு

**திருக்கச்சிநெறிக்காரைக்காடு சத்தியவிரதேசுவரர் கோயில்** காஞ்சிபுரத்தில் திருக்காலிமேடு பகுதியில் உள்ள சிவன் கோயில் ஆகும். சுந்தரரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.
# திருக்கச்சிநெறிக்காரைக்காடு

## தலவரலாறு

பண்டைய காலத்தில், காஞ்சிபுரத்திற்கு வரக்கூடிய வழியாகவும், காரைச் செடிகள் அதிகமிருந்த பகுதியாகவும் அமைந்ததால் கச்சிநெறிக்காரைக்காடு என்று அழைக்கப்பட்டது.  
காஞ்சி புராணத்திலும் இத்திருக்கோயில் பற்றிய குறிப்புகள் உள்ளன.
# திருக்கச்சிநெறிக்காரைக்காடு

## வழிபட்டோர்

- இந்திரன், புதன்
# இலங்கையில் புழங்கிய முத்துக்குளிப்புச் சொற்கள்

**இலங்கையில் புழங்கிய முத்துக்குளிப்புச் சொற்கள்** என்னும் இக்கட்டுரை, மிகப் பழைய காலம் முதல் ஏறத்தாழ 19 ஆம் நூற்றாண்டின் இறுதி வரை இலங்கையின் முத்துக்குளிப்புத் துறையில் பயின்று வந்த சொற்கள் தொடர்பானது. இலங்கையின் முத்துக்குளிப்புப் பகுதி இலங்கைத் தீவின் வட மேற்கில் உள்ள நீர்கொழும்பு முதல் மன்னார் வரையிலான கரையோரப் பகுதியை அண்டிய மன்னார்க் குடாப் பகுதியாகும். இப்பகுதி நீண்டகாலமாகத் தமிழ் அரசான யாழ்ப்பாண இராச்சியத்தின் ஆளுகைக்கு உட்பட்டிருந்தது. அத்துடன், இலங்கையின் முத்துக்குளிப்புத் தொழிலில் இலங்கையின் வடபகுதியைச் சேர்ந்த கரையோரப் பகுதி மக்களுடன் பெருமளவிலான தமிழ்நாட்டுக் கரையோரப் பகுதி மக்களும் ஈடுபட்டிருந்தனர். தமிழகத்தின் பாண்டிநாட்டுக் கரையோரப் பகுதிகள் பண்டைக்காலம் தொட்டே முத்துக்குளிப்புக்குப் பெயர் போனவை. இதனால், தென் தமிழ்நாடு, இலங்கையின் வடபகுதி ஆகியவற்றை உள்ளடக்கிய முத்துக்குளிப்புப் பிரதேசத்தில் இத்தொழில் சார்ந்த பல தமிழ்ச் சொற்கள் உருவாகிப் பயன்பட்டிருக்கும் என்பதில் ஐயமில்லை.
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

19 ஆம் நூற்றாண்டின் பிற்பகுதியில் வெளிநாட்டவர்கள் எழுதிய ஆங்கிலக் கட்டுரைகளில் கூட புழக்கத்தில் இருந்த சொற்கள் பயன்படுத்தப்பட்டு இருப்பதையும் காண முடிகிறது. முத்துச் சிப்பிகள் விளையும் இடங்கள், முத்துகுளிக்கும் முறை, முத்துக் குளிப்போரும் படகோட்டிகளும் வேலை செய்யும் முறையும் அவர்களது பழக்கவழக்கங்களும், முத்துக்களின் தர அளவீடு போன்ற பல்வேறு துறைகளில் தமிழ்ச் சொற்கள் பயன்பட்டுள்ளன.
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

### முத்து விளையும் இடங்கள்

**பார்** - கடலுக்கு அடியில் முத்துச் சிப்பிகள் விளையும் இடம் "**பார்**" எனப்பட்டது. இலங்கையின் முத்துக்குளிப்புப் பகுதியில் 19 பார்கள் வரை இருந்ததாகத் தெரிகிறது. அவை அவற்றுக்கு அண்மையில் உள்ள இடங்களின் பெயர்களால் அழைக்கப்பட்டன. அவற்றுட்சில பின்வருமாறு:
: கொண்டச்சிப் பார்
: சிலாபம் பார்
: காரைதீவுப் பார்
: பெரிய காரைப் பார்
: செவ்வல் பார்
: மோதரகம் பார்
: அரிப்புப் பார்
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

### துணைப் பொருட்கள்

**வள்ளம்** - வள்ளம் என்பது மரக்கலம், தோணி போன்ற பொதுப் பொருளிலேயே பயன்படுத்தப்பட்டு வந்தாலும், முத்துக்குளிப்பில் இதற்குச் சிறப்புப் பொருள் இருந்ததாகத் தெரிகிறது. முத்துக்குளிப்பு நடத்துவதற்கு வாய்ப்பான நிலைமைகள் உள்ளனவா என அறிவதற்கு அக்கால அரசாங்கம் 10,000 தொடக்கம் 20,000 வரையான முத்துச் சிப்பி மாதிரிகளை எடுத்து விளைச்சல் அளவை மதிப்பிடுவது வழக்கம். இதற்குப் பயன்பட்ட மரக்கல வகை **வள்ளம்** எனப்பட்டது. இவற்றில் சேகரிக்கப்படும் சிப்பிகள் இடுக்குகளுக்குள் மறைந்து விடாதபடி, துருத்திக்கொண்டு இருக்கக்கூடிய வளைகள் எதுவும் இல்லாமல் இதன் உட்புறம் மட்டமாக இருக்கும்.
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

### பருமன் வகைப்பாடு

**பெட்டி** - முத்துக்களை மதிப்பிடுவதில் அவற்றின் பருமனும் முக்கியமானது. முத்துக்களை அளவின் அடிப்படையில் பிரிப்பதற்குப் 10 வேறுபட்ட அளவுகளைக் கொண்ட சல்லடைகள் பயன்பட்டன. இது **பெட்டி** எனப்பட்டது. சல்லடைகள் 3 அங்குல விட்டமும் ஒரு அங்குல ஆழமும் கொண்டவையாகப் பித்தளையினால் செய்யப்பட்டிருந்தன. அடிப் பக்கத்தில் சம அளவுள்ள குறிப்பிட்ட எண்ணிக்கையிலான துளைகள் இடப்பட்டிருக்கும். இவை மொத்தப் பரப்பில் நெருக்கமாக அமைந்திருக்கும். மிகப்பெரிய துளைகளைக் கொண்ட சல்லடை 20 துளைகளைக் கொண்டிருந்தது. அடுத்து, 30, 50, 80, 100, 200, 400, 600, 800, 1000 ஆகிய எண்ணிக்கையான துளைகளைக் கொண்ட சல்லடைகள் இருந்தன. இவற்றுள் 1000 துளைகளைக் கொண்ட சல்லடை மிகச் சிறைய துளைகளைக் கொண்டது. 1000 துளைகளைக் கொண்ட சல்லடையில் தொடங்கி 20 துளைகளைக் கொண்ட சல்லடை வரை ஒன்றன்பின் ஒன்றாகப் பயன்படுத்தி அரித்து முத்துக்களைப் 10 வகையாகப் பிரிக்க முடியும். இச்சல்லடைகள் மூன்று வகைளாகப் பிரிக்கப்பட்டுப் பெயரிடப்பட்டிருந்தன.
: **செவ்வுப் பெட்டி** - 20, 30, 50, 80 துளைகளைக் கொண்ட சல்லடைகள்
: **வடிவுப் பெட்டி** - 100, 200, 400 துளைகளைக் கொண்ட சல்லடைகள்
: **தூள் பெட்டி** - 600, 800, 1000 துளைகளைக் கொண்ட சல்லடைகள்
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

### செவ்வியத் தன்மை

முத்துக்களின் தரத்துக்கான இன்னொரு அளவீடு அவற்றின் செவ்வியத் தன்மை. இது இரண்டு தன்மைகளில் தங்கியுள்ளது. ஒன்று வடிவம். முத்துக்களைப் பொறுத்தவரை இது அவற்றின் கோளத் தன்மை ஆகும். அடுத்தது, வெள்ளி போன்ற மினுக்கம். இந்த இயல்புகளை அடிப்படையாகக் கொண்டு முத்துக்கள் வகைகளாகப் பிரிக்கப்பட்டன. அவற்றின் பெயர்களும், விளக்கமும் வருமாறு:
: **ஆணி** - வடிவம், மினுக்கம் ஆகிய இரு தன்மைகளிலும் நிறைவாக இருப்பது.
: **அனதாரி** - வடிவம், மினுக்கம் ஆகிய தன்மைகளில் ஏதாவது ஒன்றில் ஓரளவு குறையைக் கொண்டிருப்பது.
: **மாசங்கு** (அல்லது **சமதயம்**) - வடிவம், மினுக்கம் ஆகிய இரண்டு தன்மைகளிலும் ஓரளவு குறைகளைக் கொண்டிருப்பது.
: **கலிப்பு** (அல்லது **கையேறல்**) - வடிவம், மினுக்கம் ஆகிய இரண்டு தன்மைகளிலும் கூடிய குறைகளைக் கொண்டிருப்பது.
: **குறுவல்** (அல்லது **குறள்**) - இரட்டை முத்து. சில வேளைகளில் இரண்டு ஆணிகள் ஒட்டியிருப்பது.
: **பீசல்** - ஒழுங்கற்ற வடிவத்துடன் இரண்டுக்கு மேற்பட்ட முத்துக்கள் இணைந்திருப்பது.
: **மடங்கு** - மடிந்த அல்லது வளைந்த முத்துக்கள்.
: **வடிவு** - பல்வேறு அளவுகளையும், வகைகளையும் கொண்ட அழகிய தொகுதி.
: **தூள்** - பொடி போன்ற மிகச் சிறிய முத்துக்கள்.
: **மாசுதூள்** (அல்லது **மாசிற்றூள்**) - பத்தாவது சல்லடையூடாகச் செல்லக்கூடிய தூள் முத்துக்கள், கறைகளுடன் கூடியவை.
: **ஒட்டுமுத்து** - சிப்பியின் ஓட்டுடன் ஒட்டி இருக்கக்கூடிய முத்துக்கள். இவை அரித்துப் பிரிக்கப்படுவது இல்லை. அவற்றின் அளவுகளைக் கருத்தில் எடுக்காமல் இன்னொரு வகையாகக் கொள்ளப்படுகின்றன.
# இலங்கையில் புழங்கிய முத்துக்குளிப்புச் சொற்கள்

## முத்துக்குளிப்புச் சொற்கள்

### எடை அலகுகள்

முத்துக்களின் பெறுமதியை அறிவதற்கு அவற்றில் எடையை அளப்பது முக்கியமானது. இலங்கையில் முத்துக்கள் பின்வரும் அலகுகளில் அளக்கப்பட்டன:  
: **கழஞ்சு** - இது 7.75 ஆங்கில "கிரெய்ன்" (ஏறத்தாழ 502.19 மில்லிகிராம்) ஒரு பித்தளை எடைக்குச் சமமானது.
: **மஞ்சாடி** - மஞ்சாடி ஒரு மரத்தின் விதை. முழுமையாக முதிர்ந்த விதைகள் ஏறத்தாழ ஒரே எடை கொண்டவை. 20 மஞ்சாடிகள் ஒரு கழஞ்சு எடைக்குச் சமம்.
: **குண்டுமணி** - இதுவும் ஒரு விதையே. அளவில் சிறிய இது அரை மஞ்சாடிக்குச் சமம்.  
: **செவ்வு** எடை - தரம் குறைந்த வகை முத்துக்களின் பண மதிப்பை அறிவதற்கு, அவற்றின் மஞ்சாடி எடையை நேரடியாக அவற்றின் சந்தை விலையால் பெருக்கி அறிந்தனர். ஆனால் தரம் கூடிய முத்துக்களின் பண மதிப்பை அறிவதற்கு முத்துக்களின் மஞ்சாடி எடையின் இருபடியின் முக்காற் பங்கைச் சந்தை விலையால் பெருக்குவது வழக்கம். இந்த "மஞ்சாடி எடையின் இருபடியின் முக்காற் பங்கு" **செவ்வு** எடை எனப்பட்டது.  
:: செவ்வு எடை = (மஞ்சாடி எடை)<sup>2</sup> x 3/4
# அன்னிய நேரடி முதலீடு

**அன்னிய நேரடி முதலீடு** (*Foreign direct investment*, **FDI**) ஒரு நாட்டில் மற்றொரு நாட்டு நபரோ நிறுவனமோ தயாரிப்பு அல்லது வணிகத் துறையில் நேரடியாக முதலீடு செய்வதாகும். இத்தகைய முதலீடு அந்நாட்டில் உள்ளதோர் நிறுவனத்தை வாங்குவதன் மூலமோ அல்லது தனது நிறுவனத்தினை விரிவுபடுத்துவதாலோ இருக்கலாம். இது அந்த நாட்டு நிறுவனங்களின் பங்குகளிலோ அல்லது பிணைப்பத்திரங்களிலோ முனைப்பற்ற முதலீடு செய்வதல்ல.
# அன்னிய நேரடி முதலீடு

## வரையறைகள்

பொதுவாக, அன்னிய நேரடி முதலீட்டில் "இணைப்புகளும் கையகப்படுத்தல்களும், புதிய வணிக வாய்ப்புகளுக்கான கட்டமைப்பை உருவாக்குதல், வெளிநாட்டில் கிடைத்த இலாபங்களை முதலீடு செய்தல், நிறுவனங்களுக்கிடையேயான கடன் வழங்குதல்" போன்றவை அடங்கும். குறுகிய வரையறுப்பில், அன்னிய நேரடி முதலீடு புதிய கட்டமைப்பை (தொழிற்சாலைகள், ஆய்வகங்கள், அலுவலகங்கள்) உருவாக்குவதை மட்டுமே குறிக்கும். எனவே வெவ்வேறு வரையறுப்புகளின் கீழுள்ள அன்னிய முதலீட்டு மதிப்பீடுகளை ஒப்பு நோக்குதல் கடினமே.  
ஒரு நாட்டின் தேசியக் கணக்குப் புத்தகங்களிலும் மொத்த உள்நாட்டு உற்பத்தி சமன்பாட்டிலும் Y=C+I+G+(X-M) [நுகர்வு + மொத்த (மொத்த உள்நாட்டு+மொத்த வெளிநாட்டு) முதலீடு+ அரசு செலவினம் +(ஏற்றுமதி - இறக்குமதி)], அன்னிய நேரடி முதலீடு என்பது நிகர உள்வரும் முதலீடாக (உள்வரவிலிருந்து வெளியேறும் செலவைக் கழித்து) வரையறுக்கப்படுகிறது; இத்தகைய நிகர உள்ளீடு முதலீட்டாளரின் நாட்டில்லில்லாத வேறொரு பொருளாதாரத்தில் உள்ள நிறுவனத்தில் *நிரந்த மேலாண்மை ஆர்வத்தை* (10 விழுக்காடு அல்லது அதற்கு மேலான வாக்குரிமைப் பங்குகளை) பெறுவதற்காக இருத்தல் வேண்டும். அனிய நேரடி முதலீடு என்பது பங்கு முதலீடு, மற்ற நீண்டகால முதலீடு, குறுங்கால முதலீடு ஆகியவற்றின் மொத்தமாகும்; இது வரவுச்செலவு சமநிலையில் காட்டப்படும். அன்னிய நேரடி முதலீடு மூலமாக மேலாண்மையில் பங்கேற்றல், கூட்டு நிறுவனங்கள், தொழில்நுட்பப் பரிமாற்றம் மற்றும் நுண்திறமை கூடுகிறது. அன்னிய நேரடி முதலீட்டின் *மூலதனப் பங்கு* ஓர் குறிப்பிட்ட காலத்தில் *நிகர* (i.e. உள்வரவு - வெளிப்போக்கு) திரள் அன்னிய நேரடி முதலீடாகும். வெளிநாட்டுப் பங்குகளில் முதலீடு செய்வது அன்னிய நேரடி முதலீடு ஆகாது. உற்பத்திக் காரணிகள் பன்னாட்டளவில் பரிமாற்றம் கொள்வதற்கான ஓர் எடுத்துக்காட்டு அன்னிய நேரடி முதலீடாகும்.
# அன்னிய நேரடி முதலீடு

## வகைகள்

1. **கிடைநிலை அன்னிய நேரடி முதலீடு** - ஓர் நிறுவனம் தனது நாட்டில் செய்துவந்த அதே தொழில் முனைப்பை அதே தயாரிப்பு சங்கிலிகளுடன் மற்ற நாட்டில் அன்னிய நேரடி முதலீட்டின் மூலமாக மீள் உருவாக்குதல்.
1. **அடித்தள அன்னிய நேரடி முதலீடு** - தன்னுடைய நாட்டிலிருந்து மற்றொரு நாட்டில் அன்னிய முதலீடு செய்வதன் மூலமாக மூன்றாம் நாட்டிற்கு ஏற்றுமதி செய்தல்.
1. **நெடுக்கைநிலை அன்னிய நேரடி முதலீடு** தனது தயாரிப்புச் சங்கிலிக்கு கீழுள்ள அல்லது மேலுள்ள பொருட்களை அன்னிய நேரடி முதலீடு மூலமாக மற்ற நாட்டில் உருவாக்குதல். அதாவது தனது தயாரிப்பிற்கு வேண்டிய மூலப் பொருட்களை அன்னிய நாட்டில் தயாரித்தல் அல்லது தனது செய்பொருட்களை அடிப்படையாகக் கொண்ட மதிப்புக் கூடிய பொருட்களை அன்னிய நாட்டில் தயாரித்தல்.
# அன்னிய நேரடி முதலீடு

## வெளியிணைப்புகள்

-
- Foreign Direct Investment in the United States. Transactions.
- Foreign Direct Investment in the United States Department of Commerce and Council of Economic Advisers
- OECD Benchmark Definition of Foreign Direct Investment (2008)
- IMF: How Countries Measure FDI (2001)
- Tracking cross- investments using applied onomastics
# பெரிய போரதீவு

**பெரிய போரதீவு** (*periya Porativu*) இலங்கையின் கிழக்கு மாகாணத்திலுள்ள மட்டக்களப்பு மாவட்டத்தில் அமைந்துள்ள கிராமம் ஆகும். மட்டக்களப்பு மாநகரின் தெற்கே படுவான்கரை எனும் இடத்தில் அமைந்துள்ள இக்கிராமம் போரதீவுப் பற்று பிரதேச செயலகத்தின் நிருவாகத்தில் உள்ளது. பெரிய போரதீவு வடக்கே பழுகாமத்தையும் கிழக்கேயும் தெற்கேயும் மட்டக்களப்பு வாவியையும் மேற்கே முனைத்தீவையும் பட்டாபுரத்தையும் எல்லைகளாகக் கொண்டுள்ளது.  
பெரிய போரதீவின் மக்கள்தொகை 1,356 (2010 ஆம் ஆண்டில்) 1,356 ஆகும். இவர்களில் 661 பேர் ஆண்கள், 695 பேர் பெண்கள் ஆவர். பெரும்பான்மையானோர் தமிழர்கள் ஆவர்.
# பெரிய போரதீவு

## இங்குள்ள கோயில்கள்

- போரதீவு பத்திர காளி அம்மன் கோவில்
# பெரிய போரதீவு

## இங்குள்ள பாடசாலைகள்

- பெரிய போரதீவு பாரதி வித்தியாலயம்
# ஆதம் (இசுலாம்)

## இதையும் பார்க்கவும்

- கிருத்துவ பார்வையில் ஆதம் (அலை)
# 99 வருட குத்தகை

**99 வருட குத்தகை**, நிலம் உள்ளிட்ட அசையாச் சொத்துகள் குத்தகைக்கு தரப்படக்கூடிய மிக நீண்டகால குத்தகைக் காலத்தைக் குறிக்கிறது.  
- ஹாங்காங்கிற்கான 99 வருட குத்தகையை 9 ஜூன் 1898 லிருந்து 1 ஜூலை 1997 வரை இங்கிலாந்து பெற்றது.
- ஃப்ளோரிடாவிலுள்ள சல்வடார் டலி அருங்காட்சியகம் 99 வருட குத்தகையை 2007 ஆம் ஆண்டு பெற்றது.
- டொரொன்டோவிலுள்ள நெடுஞ்சாலை 407, 99 வருட குத்தகைக்கு முதலீட்டாளர்களுக்கு 1999 ஆம் ஆண்டு விடப்பட்டது.
- ரோமன் கத்தோலிக்க தனிப் பள்ளிகளுக்கு முழு மானியம் வழங்கப்பட்ட பின்னர், டொரொன்டோ மாவட்ட பள்ளிக் கழகம்; வின்சென்ட் மேஸ்ஸி காலேஜியேட் இன்ஸ்டிடியூட் (Toronto District School Board: Vincent Massey Collegiate Institute;) போன்ற பல பள்ளிகளின் சொத்துகள் 99 வருட குத்தகைக்கு விடப்பட்டன.
# 99 வருட குத்தகை

## தமிழகத்தில் 99 வருட குத்தகை

- 1930 ஆம் வருடம் சிங்கம்பட்டி ஜமீன்தார் தனது நிலத்தில் சுமார் 8374 ஏக்கர் பரப்பளவுள்ள காட்டு நிலத்தை, 99 வருட குத்தகைக்கு பாம்பே பர்மா டிரேடிங் கார்பரேஷன்(பி.பி.டி.சி) என்ற தனியார் நிறுவனத்திற்குத் தந்தார். இந்நிறுவனம் மகாராஷ்டிர மாநிலத்தின் நுஸ்லேவாடியா என்பவருக்குச் சொந்தமானது. இவ்வாறு பெறப்பட்ட காடுகள், மரங்கள் அழிக்கப்பட்டு மாஞ்சோலை எஸ்டேட்டாக மாற்றப்பட்டன.
1948 ஆம் வருடத்தின் சட்டப்படி சிங்கம்பட்டி ஜமீன்தார் நிலங்கள் அரசுடமையாக்கப்பட்ட பின்னரும் பிபிடிசி நிறுவனம் அப்போதைய தமிழக காங்கிரஸ் அரசுடன் குத்தகை ஒப்பந்தத்தை புதுப்பித்துக்கொண்டு தனது குத்தகை காலத்தைத் 2029 வரைக்கும் நீட்டித்தது.  
- சென்னை தமிழிசை மன்றத்தின் முன்பகுதியில் அண்ணாமலைச் செட்டியார் சிலை உள்ள இடம் அரசிடமிருந்து 99 வருட குத்தகைக்கு பெறப்பட்டது. குத்தகைத் தொகை ஆண்டுக்கு ஒரு ரூபாய். இச்சிலையை நிறுவியவர் அண்ணாமலைச் செட்டியாரின் மகன் ராஜா சர்.முத்தையா செட்டியார்.
- நோக்கியா தொழிற்சாலையை ஈர்க்கும் முயற்சியில் 2005 ஆம் வருடம் நோக்கியாவிற்கும் தமிழக அரசுக்கும் ஏற்பட்ட சிறப்பு ஒப்பந்தத்தின் தொடர்ச்சியாக, சென்னையை அடுத்துள்ள காஞ்சிபுரம் மாவட்டம் ஸ்ரீபெரும்புதூர் வட்டத்தில் அமைந்துள்ள நோக்கியா சிறப்புப் பொருளாதார மண்டலத்திற்கான 210.87 ஏக்கர் பரப்பளவிளான இடம் ஏக்கருக்கு 4.5 லட்சம் என்ற நோக்கியாவிற்காகத் திருத்தப்பட்ட தொகையுடன் 99 வருட குத்தகைக்கு நோக்கியாவிற்குத் தரப்பட்டது. நோக்கியாவிற்கான குத்தகை வாடகை முதல் 98 வருடங்களுக்கு ஒரு ஏக்கருக்கு ரூபாய் ஒன்று. 99வது வருடத்திலிருந்து ஒரு ஏக்கருக்கான வாடகை ரூபாய் இரண்டு.
- 2012 ஆம் வருடம் விவேகானந்தர் இல்லம் 99 வருட குத்தகைக்கு நீட்டிக்கப்பட்டது.(’விவேகானந்தர் இல்லம்’, 1963 ஆம் வருடத்தின் வேண்டுகோளின்படி, 1997 ஆம் ஆண்டு ஸ்ரீராமகிருஷ்ண மடத்திடம் மூன்றாண்டு குத்தகைக்குத் தரப்பட்டு, 2008 ஆம் வருடம் அவ்விடத்தை தமிழாராய்ச்சி நிறுவனத்திற்காக தெரிவு செய்யப்பட்டதாக பரவலாகப் பேசப்பட்டு, பின்னர் 2010 ஆம் வருடம் பத்து வருடங்கள் குத்தகை நீட்டிக்கப்பட்டிருந்தது. குத்தகை வாடகை வருடத்திற்கு 12,000 ரூபாய்)
# மண்டலை

**மாண்டலே** என்னும் நகரம் மியான்மரில் உள்ளது. இது மியான்மரின் இரண்டாவது பெரிய நகரமாகும். ரங்கூனில் இருந்து 445 மைல்கள் தொலைவில் அமைந்துள்ளது. இது ஐராவதி ஆற்றங்கரையில் அமைந்துள்ளது. இங்கு ஒன்பதரை லட்சம் மக்கள் வாழ்கின்றனர். மாண்டலே பகுதியின் தலைமையகமாகும்.
# மண்டலை

## போக்குவரத்து

மாண்டலேயில் பன்னாட்டு வானூர்தி நிலையம் உள்ளது. ஐராவதி ஆற்றில் பயணிக்கும் வசதியும் உள்ளது.
# மண்டலை

## படங்கள்

<></>
# விஜயானந்த தகநாயக்கா

**டபிள்யூ. தகநாயக்க** எனப் பொதுவாக அறியப்படும் **விஜயானந்த தகநாயக்கா** (*Wijeyananda Dahanayaka*, ; 22 அக்டோபர் 1902 – 4 மே 1997) இலங்கையின் அரசியல்வாதி. இவர் இலங்கையின் பிரதமாராக 1959 இலிருந்து 1960 வரை இருந்தார்.
# விஜயானந்த தகநாயக்கா

## ஆரம்பகால வாழ்க்கை

இலங்கையின் காலி மாவட்டத்தில் முகாந்திரம் தியோனிசியசு சேபால பண்டித தகநாயக்கா என்பவரின் இரட்டை ஆண் பிள்ளைகளில் மூத்தவராக விஜயானந்த பிறந்தார். காலியில் உள்ள ரிச்மன்ட் கல்லூரியிலும், கல்கிசை புனித தோமையர் கல்லூரியிலும் கல்வி கற்றார்.
# விஜயானந்த தகநாயக்கா

## அரசியலில்

லங்கா சமசமாஜக் கட்சி உறுப்பினராக இருந்த இவர், 1944 ஆம் ஆண்டில் பிபிலை தொகுதியில் முதன் முதலாகப் போட்டியிட்டு அரசாங்க சபைக்கு உறுப்பினராகத் தெரிவு செய்யப்பட்டார். பின்னர் 1952 தேர்தலிலும் போட்டியிட்டு வெற்றி பெற்றார். 1956 தேர்தலில் சாலமன் பண்டாரநாயக்கா தலைமையிலான இலங்கை சுதந்திரக் கட்சியின் சார்பில் போட்டியிட்டு வெற்றி பெற்றார். பண்டாரநாயக்கா அரசில் 1956 முதல் 1959 வரை கல்வி அமைச்சராகப் பணியாற்றினார்.  
1959 செப்டம்பரில் பிரதமர் சாலமன் பண்டாரநாயக்கா படுகொலை செய்யப்பட்ட போது இடைக்கால அரசுக்கு இவர் பிரதமராகவும், பாதுகாப்பு, வெளிவிவகார, மற்றும் கல்வி அமைச்சராகவும் நியமிக்கப்பட்டார். ஓராண்டு காலத்துக்கு இவர் பதவியில் இருந்தார்.  
1960 மார்ச் தேர்தலில் இவர் லங்கா பிரஜாதந்திரவாதி கட்சி (இலங்கை சனநாயகக் கட்சி) என்ற பெயரில் புதிய கட்சியை ஆரம்பித்து காலி தொகுதியில் போட்டியிட்டுத் தோற்றார். பின்னர் சூலை 1960 தேர்தலிலும், 1965 தேர்தலிலும் போட்டியிட்டு வெற்றி பெற்றார்.  
1965 முதல் 1970 வரை டட்லி சேனநாயக்கா தலைமையிலான அரசில் உள்ளூராட்சி அமைச்சராக நியமிக்கப்பட்டார். 1970 தேர்தலில் ஐக்கிய தேசியக் கட்சியின் சார்பில் போட்டியிட்டு வெற்றி பெற்றார். 1977 தேர்தலில் சுயேட்சையாகப் போட்டியிட்டுத் தோற்றாலும், பின்னர் 1979 இல் காலித் தொகுதிக்கு இடம்பெற்ற இடைத்தேர்தலில் மீண்டும் ஐக்கிய தேசியக் கட்சியின் சார்பில் போட்டியிட்டு வெற்றி பெற்று 1989 வரை நாடாளுமன்றம் சென்றார். ஜூனியஸ் ரிச்சட் ஜயவர்தனாவின் அரசில் 1986 முதல் 1988 வரை கூட்டுறவுத்துறை அமைச்சராகவும் பதவியில் இருந்தார்.
# திருச்சூர் வட்டம்

**திருச்சூர் வட்டம்** கேரளத்தின் திருச்சூர் மாவட்டத்திற்கு உட்பட்ட ஐந்து வட்டங்களில் ஒன்றாகும். இதன் தலைமையகம் திருச்சூரில் உள்ளது.
# திருச்சூர் வட்டம்

## ஊராட்சிகள்

- கைப்பறம்பு ஊராட்சி
- அவணூர் ஊராட்சி
- அடாட்டு ஊராட்சி
- முளங்குன்னத்துக்காவு ஊராட்சி
- அரிம்பூர் ஊராட்சி
- தோளூர் ஊராட்சி
- அவிணிசேரி ஊராட்சி
- வல்லச்சிறச்சேர்ப்பு ஊராட்சி
- சேர்ப்பு ஊராட்சி
- பாறளம்சேர்ப்பு ஊராட்சி
- கோலழி ஊராட்சி
- மாடக்கத்தறை ஊராட்சி
- பாணஞ்சேரி ஊராட்சி
- நடத்தறை ஊராட்சி
- புத்தூர் ஊராட்சி
# கொடுங்கல்லூர் வட்டம்

**கொடுங்கல்லூர் வட்டம்** கேரளத்தின் திருச்சூர் மாவட்டத்தின் ஐந்து வட்டங்களில் ஒன்றாகும். இது ஏழு ஊராட்சிகளைக் கொண்டது.
# கொடுங்கல்லூர் வட்டம்

## ஊராட்சிகள்

- எடத்திருத்தி ஊராட்சி
- கைப்பமங்கலம் ஊராட்சி
- ஸ்ரீநாராயணபுரம் ஊராட்சி
- மதிலகம் ஊராட்சி
- பெரிஞ்ஞனம் ஊராட்சி
- எறியாடு ஊராட்சி
- எடவிலங்கு ஊராட்சி
# கண்ணூர் வட்டம்

கேரளத்தின் கண்ணூர் மாவட்டத்தில் **கண்ணூர் வட்டம்** உள்ளது. இது கண்ணூர், எடக்காடு ஆகிய மண்டலங்களை உள்ளடக்கியது. .
# கண்ணூர் வட்டம்

## ஊராட்சிகள்

### கண்ணூர் மண்டலம்

அழீக்கோடு, சிறக்கல், பள்ளிக்குன்னு, பூழாதி, வளபட்டணம், பாப்பினிச்சேரி ஆகிய 6 ஊராட்சிகள் கண்ணூர் மண்டலத்திற்கு உட்பட்டவை.
# கண்ணூர் வட்டம்

## ஊராட்சிகள்

### எடக்காடு மண்டலம்

எடக்காடு மண்டலத்தில் எடக்காடு, அஞ்சரக்கண்டி, சேலோறை, செம்பிலோடு, எளயாவூர், கடம்பூர், முண்டேரி, முழப்பிலங்காடு, பெரளசேரி ஆகிய ஊராட்சிகள் உள்ளன.
# திருவாளப்புத்தூர் டி. ஏ. கலியமூர்த்தி

**திருவாளப்புத்தூர் டி. ஏ. கலியமூர்த்தி** (*Thiruvalaputhur T. A. Kaliyamurthy)*, அக்டோபர் 22, 1948 - பெப்ரவரி 19, 2020) தமிழகத்தைச் சேர்ந்த தவில் இசைக் கலைஞராவார்.
# திருவாளப்புத்தூர் டி. ஏ. கலியமூர்த்தி

## ஆரம்பகால வாழ்க்கை

திருவாளப்புத்தூர் எனும் ஊரில் பிறந்தவர் கலியமூர்த்தி. பெற்றோர்: வி. அருணாசலம் பிள்ளை - ராஜாமணி அம்மாள். தவில் வாசிப்புக் கலையை தனது தாய்மாமா எஸ். கதிர்வேல் பிள்ளையிடம் 5 வயது முதல் 8 வயது வரை கற்றார். பின்னர் தனது தந்தை வழி தாத்தாவின் அண்ணனாகிய திருவாளப்புத்தூர் பசுபதிப் பிள்ளையிடம் சிறப்புப் பயிற்சிப் பெற்றார். ஏழாண்டு காலப் பயிற்சிக்குப் பிறகு கச்சேரிகளில் வாசிக்கத் தொடங்கினார்.
# திருவாளப்புத்தூர் டி. ஏ. கலியமூர்த்தி

## இசை வாழ்க்கை

சிறப்புத் தவில் கலைஞராக முன்னணி நாதசுரக் கலைஞர்கள் திருவெண்காடு டி. பி. சுப்பிரமணிய பிள்ளை, திருவிழிமிழலை கோவிந்தராஜ பிள்ளை சகோதரர்கள், செம்பனார்கோயில் எஸ். ஆர். தட்சிணாமூர்த்தி பிள்ளை சகோதரர்கள், திருமெய்ஞானம் நடராஜ சுந்தரம் பிள்ளை, நாமகிரிப்பேட்டை கிருஷ்ணன், மதுரை சேதுராமன் பொன்னுசாமி, சேக் சின்ன மௌலானா, ஏ. கே. சி. நடராஜன் ஆகியோருக்கு வாசித்துள்ளார்.
# திருவாளப்புத்தூர் டி. ஏ. கலியமூர்த்தி

## சிறப்புகள்

தவில் இசை மாமணி
# திருவாளப்புத்தூர் டி. ஏ. கலியமூர்த்தி

## விருதுகள்

- கலைமாமணி விருது, 1981
- வலயப்பட்டி விருது, 2008
# திருவாளப்புத்தூர் டி. ஏ. கலியமூர்த்தி

## மறைவு

டி. ஏ. கலியமூர்த்தி 2020 பெப்ரவரி 19 இல் மாரடைப்பால் காலமானார்.
# தலசேரி வட்டம்

கேரளத்தின் கண்ணூர் மாவட்டத்தில் தலசேரி வட்டம் உள்ளது. இது தலசேரி மண்டலம், இரிட்டி மண்டலம், கூத்துப்பறம்பு மண்டலம், பேராவூர் மண்டலம் ஆகிய மண்டலங்களை உள்ளடக்கியது..
# தலசேரி வட்டம்

## தலசேரி மண்டலம்

தலசேரி மண்டலத்தில் தலசேரி, சொக்லி, தர்மடம், எரஞ்ஞோளி, கதிரூர், கரியாடு, நியூ மாகி, கோட்டயம், பெரிங்ஙளம், பிணறாயி ஆகிய ஊராட்சிகள் உள்ளன.
# தலசேரி வட்டம்

## இரிட்டி மண்டலம்

இரிட்டி மண்டலத்தில் மட்டன்னூர், ஆறளம், ஐயன் குன்னு, கீழல்லூர், கீழூர்-சாவசேரி, கூடாளி, பாயம், தில்லங்கேரி ஆகிய ஊராட்சிகள் உள்ளன.
# தலசேரி வட்டம்

## கூத்துபறம்பு மண்டலம்

கூத்துப்பறம்பு மண்டலத்தில் கூத்துபறம்பு, சிற்றாரிபறம்பு, குன்னோத்துபறம்பு, மாங்காட்டிடம், மொகேரி, பன்னியன்னூர், பானூர், பாட்யம், திருப்பங்கோட்டூர், வேங்காடு ஆகிய ஊராட்சிகள் உள்ளன.
# தலசேரி வட்டம்

## பேராவூர் மண்டலம்

பேராவூர் மண்டலத்தில் பேராவூர், கணிச்சார், கேளகம், கொளயாடு, கொட்டியூர், மாலூர், முழக்குன்னு ஆகிய ஊராட்சிகள் உள்ளன.
# தளிப்பறம்பு வட்டம்

கேரளத்தின் கண்ணூர் மாவட்டத்தில் தளிப்பறம்பு வட்டம் உள்ளது. இது தளிப்பறம்பு மண்டலம், பய்யன்னூர் மண்டலம், இரிக்கூர் மண்டலம் ஆகிய மண்டலங்களை உள்ளடக்கியது. .
# தளிப்பறம்பு வட்டம்

## தளிப்பறம்பு மண்டலம்

தளிப்பறம்பு மண்டலத்தில் ஆலக்கோடு, சப்பாரப்படவு, செங்ஙளாயி, செறுகுன்னு, கல்லுயாசேரி, கண்ணபுரம், குறுமாத்தூர், நடுவில், நாறாத்து, பாப்பினிச்சேரி, பரியாரம், பட்டுவம், உதயகிரி ஆகிய ஊராட்சிகள் உள்ளன.
# தளிப்பறம்பு வட்டம்

## பய்யன்னூர் மண்டலம்

பய்யன்னூர் மண்டலத்தில் பய்யன்னூர், செறுபுழை, செறுதாழம், எரமம்-குற்றூர், ஏழோம், கடன்னப்பள்ளி-பாணப்புழ, காங்கோல்-ஆலப்படம்பு, கரிவெள்ளூர்-பெரளம், குஞ்ஞிமங்கலம், மாடாயி, மாட்டூல், பெரிங்ஙோம்-வயக்கரை, ராமந்தளி ஆகிய ஊராட்சிகள் உள்ளன.
# தளிப்பறம்பு வட்டம்

## இரிக்கூர் மண்டலம்

இரிக்கூர் மண்டலத்தில் இரிக்கூர், ஏருவேசி, கொளச்சேரி, குற்றுயாட்டூர், மலப்பட்டம், மய்யில், படியூர்-கல்யாடு, பய்யாவூர், ஸ்ரீகண்டாபுரம், உளிக்கல் ஆகிய ஊராட்சிகள் உள்ளன.
# காசர்கோடு வட்டம்

கேரளத்தின் காசர்கோடு மாவட்டத்தில் காசர்கோடு வட்டம் அமைந்துள்ளது. இது மஞ்சேஸ்வரம், காசர்கோடு, உதுமை ஆகிய மண்டலங்களை உள்ளடக்கியது. இதன் தலைமையகம் காசர்கோட்டில் உள்ளது.
# காசர்கோடு வட்டம்

## மஞ்சேஸ்வரம் மண்டலம்

மஞ்சேஸ்வரம் மண்டலத்தில் மஞ்சேஸ்வரம், வோர்க்காடி, மீஞ்ச, பைவளிகெ, மங்கல்பாடி, என்மகஜெ, புத்திகெ, கும்பள ஆகிய எட்டு ஊராட்சிகள் உள்ளன.
# காசர்கோடு வட்டம்

## காசர்கோடு மண்டலம்

காசர்கோடு மண்டலத்தில் மொக்ரால் - புத்தூர், மதூர், செங்கள, பதியடுக்க, கும்படாஜெ, பேலூர், காறடுக்க ஆகிய ஊராட்சிகள் உள்ளன.
# காசர்கோடு வட்டம்

## காசர்கோடு மண்டலம்

### உதுமை மண்டலம்

செம்மநாடு, உதுமை, பள்ளிக்கரை, புல்லூர்-பெரிய, பேடடுக்க, முளியார், குற்றிக்கோல், தேலம்பாடி ஆகிய எட்டு ஊராட்சிகள் உதுமை மண்டலத்தில் உள்ளன.
# ஓய்வூதியம் தொகுத்துப் பெறல் (தமிழ்நாடு அரசு)

ஓய்வுபெறும் ஒரு அரசு ஊழியர் தன்னுடைய ஓய்வூதியத்தின் ஒரு பகுதியை தானாகவே முன்வந்து அரசுக்கு ஒப்புவிப்பு செய்து, ஒரு ஒட்டு மொத்த தொகையைப் பெற்று பயனடைவதே **ஓய்வூதியம் தொகுத்துப் பெறல்**(Commutation of Pension) எனப்படும். இவ்வாறு தொகுத்துப் பெறும் தொகை ஓய்வூதியர் தன்னுடைய ஓய்வூதியத்தை ஒப்புவிப்பு செய்யும் வயதை அடிப்படையாகக் கொண்டு கணக்கிடப்படுகிறது. ஓய்வு பெற்று சில ஆண்டுகள் கழித்து ஒப்புவிப்பு செய்து பெறும் ஒட்டு மொத்தத் தொகை வயதிற்கேற்ப குறைந்து விடும் என்பதால் ஓய்வூதியர்கள் ஓய்வுபெறும் போதே தங்களுடைய ஓய்வூதியத்தை ஒப்புவிப்பு செய்து அதிகப் பணப்பலன் அடைகிறார்கள்.அதிகபட்சமாக ஒரு ஓய்வூதியர் தன்னுடைய ஓய்வூதியத்தில் மூன்றில் ஒரு பாகத்தை ஒப்புவிப்பு செய்யலாம். ஓய்வுபெறும் அரசு ஊழியரின் விருப்ப வசதியை அடிப்படையாகக் கொண்டே, ஓய்வூதியத்தைத் தொகுத்துப் பெறும் இத்திட்டத்தை அரசு செயல்படுத்தி வருகிறது. ஓய்வூதியர் பெறும் ஒட்டு மொத்தத் தொகைக்கு இந்தியாவில் வருமானவரி கிடையாது.
# ஓய்வூதியம் தொகுத்துப் பெறல் (தமிழ்நாடு அரசு)

## ஒப்புவிக்கத் தகுதியுடைய ஓய்வூதியர்கள

வயது முதிர்வின் காரணமாக ஓய்வு பெறுபவர்களும் விருப்பத்தின் பேரில் ஓய்வு பெறுபவர்களும் இத்திட்டத்திற்காக விருப்பம் தெரிவித்து ஒட்டுமொத்தத் தொகையைப் பெற்று பயனடையலாம். குடும்ப ஓய்வூதியம் பெறுபவர்கள் மற்றும் தற்காலிக ஓய்வூதியம் (தமிழ்நாடு) பெறுபவர்கள் இத்தொகையைப் பெற இயலாது. தண்டனையாக அல்லாமல் கட்டாய ஓய்வூதியம் பெறுபவர்களும் இத்திட்டத்தின் மூலமாக பயனடைய வழியுண்டு.
# ஓய்வூதியம் தொகுத்துப் பெறல் (தமிழ்நாடு அரசு)

## ஒட்டு மொத்தத் தொகை பெற்ற பிறகு ஓய்வூதியம்

ஓய்வூதியத்தைத் தொகுத்து ஒட்டு மொத்தத் தொகை பெற்ற பிறகு, அரசுக்கு ஒப்புவிப்பு செய்த ஓய்வூதியத்தொகையானது ஓய்வூதியரின் ஓய்வூதியத்தில் மாதந்தோறும் குறைக்கப்படும். மேற்கண்ட ஓய்வூதியருக்கு மொத்தமாக அங்கீகரிக்கப்பட்ட ஓய்வூதியம் ரூபாய் 15000 க்குப் பதிலாக ரூபாய் 10000 மட்டுமே ஓய்வூதியமாக கிடைக்கும். ஆனால் இவருக்கு அகவிலைப்படி ரூபாய் 15000க்கே கணக்கிடப்படும்.
# ஓய்வூதியம் தொகுத்துப் பெறல் (தமிழ்நாடு அரசு)

## குறைக்கப்பட்ட ஓய்வூதியம் திரும்பப் பெறுதல்

ஓய்வூதியர் ஓய்வூதியத்தை தொகுத்து ஒட்டு மொத்தத் தொகை பெற்ற நாள் முதல் 15 ஆண்டுகள் வரை அவருக்கு ஓய்வூதியம் குறைவாக வழங்கப்படும். 15 ஆண்டுகள் முடிந்த பிறகு அவர் முழு ஓய்வூதியம் பெற தகுதி பெறுவார். ஓய்வூதியம் வழங்கும் அலுவலரே முழு ஓய்வூதியம் வழங்குவதற்கான ஆணை வழங்குவார். ஓய்வூதியர் இரண்டாவது முறையாக ஓய்வூதியத்தை தொகுத்து ஒட்டு மொத்தத் தொகை பெற இயலாது.